**Pressemeddelelse**

4. juli 2022

**Oplev fremtidens lokomotiv!**

**Kom ind i førerrummet på fremtidens lokomotiv og hør Lars Grinderslev fra DSB fortælle om lokomotivet og DSBs store satsning på den fremtidige og bæredygtige jernbanetrafik fredag den 8. juli kl. 10.30 -14.30**

I sommerferien kan DSBs nye Vectron-lokomotiv opleves på nærmeste hold på Danmarks Jernbanemuseum. Fredag den 8. juli er det muligt at komme ind i førerrummet og høre Lars Grinderslev fra DSB fortælle om lokomotivet. Lokomotivet ankommer til museet onsdag den 6. juli og vil kunne opleves frem til medio august.

**Bæredygtige jernbanetrafik**

Sammen med de nye elektriske togsæt, der leveres fra 2025, udgør Vectron-lokomotivet DSBs helt store satsning på den fremtidige og bæredygtige jernbanetrafik, da alle toge i fremtiden skal køre på el.

Ud over lokomotiverne og de elektriske togsæt anskaffes der til den internationale trafik fra 2024 desuden otte togstammer med 13 vogne i hver. Vognene skal trækkes af ellokomotiverne. Fra midten af 2025 ankommer de første af mindst 100 nye el-togsæt (IC5), som frem mod 2030 skal erstatte de nuværende IC3 og IC4-tog.

DSB modtog det første af i alt 42 eksemplarer i 2020 af denne tidstypiske model, litra EB, der kan yde hele 8.700 HK. De kører primært på Sjælland, men de kan af og til ses på Odense station. Det var to af disse nye Vectron-lokomotiver, der kørte dronningens tog til Roskilde i anledning af regentjubilæet den 14. januar 2022.

Danmarks Jernbanemuseum har takket være stor velvilje fra DSB lånt et af fremtidens lokomotiver.

**Fakta om lokomotivet**

* Længde over puffere: 18,98 m
* Bredde (inkl. baluster): 3,01 m
* Vægt: 87 ton
* Spænding/frekvens: 25 kV 50 Hz og 15 kV 16,7 Hz
* Energiforsyning til vogne: 1500 V 50 Hz og 1000 V 16,7 Hz
* Start trækkraft: 320 kN
* Elektrisk bremsekraft: max. 240 kN
* Maksimal effekt: 6,4 MW (Traktion og elektrisk bremse)
* Maksimal hastighed: 200 km/h
* Antal drivende aksler: 4
* Akselrækkefølge Bo'Bo’
* Hjuldiameter: 1250 mm / 1160 mm (Max/min)
* Strækningsradio: GSM-R
* Sikkerhedssystem: ETCS inkl STM-DK og LZB/PZB
* Fjernstyring: ZWS og WTB

**Praktiske oplysninger**

* Arrangementet er den 8. juli kl. 10.30-14.30.
* Arrangementet er gratis, når entreen til museet er betalt.
* Lokomotivet er udlånt af DSB.
* Lokomotivet ankommer til Danmarks Jernbanemuseum onsdag d. 6. juli og vil kunne opleves frem til medio august.

**Foto og information**

[Link til foto](https://danmarksjernbanemuseum.wetransfer.com/downloads/52b61cbb4cf46c75f3bb7d2a3b08526a20220704090009/ad382b66b8e3c69224e826567829b90220220704090009/f2b4bd)

[Link til mere information](https://www.jernbanemuseet.dk/aktiviteter/oplev-fremtidens-lokomotiv/)

**Kontaktoplysninger:**
Danmarks Jernbanemuseum, Marketings- og arrangementskoordinator Maria Vallø Strauss tlf. 30654891 Danmarks Jernbanemuseum, Formidlingschef Anna Back Larsen tlf. 30654887